Συντεταγμένες: 44°30′0″N 3°34′17″E﻿ / ﻿44.50000°N 3.57139°E﻿ / 44.50000; 3.57139

Το **Μαυσωλείο του Λανυεζόλ**, βρίσκεται στο Λανυεζόλ (γαλλ. Lanuéjols) του νομού (Λοζέρ) στην πεδιάδα του Βαλντονέ της Γαλλίας, χρονολογείται τον 2ο ή 3ο αιώνα μ.Χ. και ανεγέρθηκε από μια πλούσια οικογένεια στην μνήμη των δύο γιων της.

Ιστορικό
--------

### Αρχαιολογικές ανασκαφές

Το ταφικό σύνολο ήρθε στο φως το 1813 από τα χώματα λοφίσκου που το κάλυπταν και το 1840, το μνημείο, γνωστό ως « ρωμαϊκός τάφος », τοποθετήθηκε στην λίστα των κατηγοριοποιημένων ιστορικών μνημείων της Γαλλίας. Το 1880, οι βάσεις ενός άλλου μνημείου ήρθαν στο φως, λίγα μέτρα νοτιότερα του μαυσωλείου.

Περιγραφή
---------

Κατασκευασμένο με μεγάλα κομμάτια ασβεστόλιθου, το μαυσωλείο αυτό είναι τυπικό του αρχιτεκτονικού μοντέλου του « μαυσωλείου-ναού » που διαδόθηκε στις επαρχίες της Ρωμαϊκής Αυτοκρατορίας από τα τέλη του 1ου αιώνα π.Χ. Η μορφολογία του θυμίζει αυτή των ναών της λατινικής παράδοσης, με σηκό και πρόναο. Η κύρια πρόσοψή του είναι διακοσμημένη με τετράπλευρες στήλες με κίονες σε κορινθιακό ρυθμό και έναν θριγκό με γείσο. Το μνημείο είναι χτισμένο επί ενός βάθρου του οποίου προηγείται ένας πρόναος, ο οποίος αναπαλαιώθηκε το 1999.

Το υπέρθυρο της θύρας του *σηκού* φέρει την παρακάτω επιγραφή: 

« HONOR[I] ET MEMOR[I]AE LVCI(I) POMPON(II) BASSVL(I) ET L(VCII) POMP(ONII) / BALBIN(I) FILIORVM PI(I)SS[I]MORVM LVCIVS IVL[I]VS BASSIANVS PATER / ET POMPONIA REGOLA MATER AEDEM A FVNDAMENTO VS- / QUE CONSVMMAT[I]ONEM EXSTRVXERVNT ET DEDICAVERVNT / CVM AEDIFICIIS CIRCVMIACENTIBVS. » 
« Προς τιμήν και εις μνήμην του Λούκιου Πομπόνιου Μπασούλου και του Λούκιου Πομπόνιου Μπαλμπίνου, των πολύ πιστών γιων τους: ο Λούκιος Ιούλιος Μπασιάνος ο πατέρας τους, και η Πομπονία Ρέγκολα, η μητέρα τους, ανήγειραν το μνημείο αυτό από τα θεμέλια έως το στέγαστρο και το αφιέρωσαν όπως και τα γειτονεύοντα κτίσματα. »

Έκθεση Φωτογραφιών
------------------

* Γενική άποψη του μαυσωλείουΓενική άποψη του μαυσωλείου
* Λεπτομέρεια της κάμαρας, στο εσωτερικό του τόξου της cellaΛεπτομέρεια της κάμαρας, στο εσωτερικό του τόξου της *cella*
* Λεπτομέρεια της πρόσοψης, από τη νοτιοαναοτλική εξωτερική πλευρά του μνημείουΛεπτομέρεια της πρόσοψης, από τη νοτιοαναοτλική εξωτερική πλευρά του μνημείου
* Το βάρθρο του μαυσωλείουΤο βάρθρο του μαυσωλείου

Παραπομπές
----------

1. 1 2 3  «base Mérimée» (Γαλλικά) Υπουργείο Πολιτισμού της Γαλλίας.
2. ↑  Mérimée, Notice no PA00103833 & Notice no IA48000382, Γαλλικό Υπουργείο Πολιτισμού.
3. ↑  CIL XIII 1567, *in* Wolfgang Spickermann, *Religion in den germanischen Provinzen Roms*, p. 231
4. ↑  Epigraphische Datenbank Clauss-Slaby CIL XIII 01567 : « Honori et memor(i)ae Luci Pompon(i) Bassul(i) et L(uci) Pomp(oni) / Balbin(i) filiorum pi(i)ssimorum L(ucius) Iulius Bassianus pater / et Pomponia Regola mater aedem a fundamento us/que consummationem exstruxerunt et dedicaverunt / cum aedificiis circumiacentibus. »

Πηγές
-----

* Ένα τμήμα των πληροφοριών προέρχεται από την ιστοσελίδα του μαυσωλείου του Λανυεζόλ.

Βιβλιογραφία
------------

* Wolfgang Spickermann (Γερμανικά), *Religion in den germanischen Provinzen Roms*, Tübingen, Mohr Siebeck (2001), ISBN 978-3-16-147613-6 (online ανάγνωση)

Εξωτερικός Σύνδεσμος
--------------------

* (Γαλλικά) Περιγραφή στην ιστοσελίδα Lieux Insolites

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαυσωλείο του Λανυεζόλ** |